Sesiune de întrebări și răspunsuri cu privire la bursele postdoctorale Marie Sklodowska-Curie

Apelul pentru înscrieri la bursele postdoctorale Marie Sklodowska-Curie se apropie de termenul-limită din 12 octombrie 2021. În acest context, din dorința de a veni în sprijinul candidaților aflați în plin proces de depunere a propunerilor de proiecte, CIVIS organizează o sesiune live de întrebări și răspunsuri.
Evenimentul va avea loc online în data de 20 septembrie 2021, la ora 10 (CET), și va dura o oră, timp în care mai mulți experți în Acțiunile Marie Skłodowska-Curie vor răspunde tuturor întrebărilor venite din partea cercetătorilor.
Pentru a vă înscrie la această sesiune de întrebări și răspunsuri, vă rugăm să completați următorul formular online până la 15 septembrie 2021. Link-ul pentru participarea la întâlnire va fi trimis în timp util celor care s-au înscris.
Participanții pot proveni și de la universități care nu fac parte din CIVIS. Totuși, persoanele care își doresc să se înscrie trebuie să aibă o universitate membră CIVIS drept gazdă. 
Pe lângă această sesiune de întrebări și răspunsuri, CIVIS a realizat atât un pachet pentru persoanele interesate să aplice (care conține informații privind realizarea și trimiterea propunerilor), cât și o serie de webinare cu privire la excelență, impact și implementare. Acestea sunt disponibile aici.
Informații suplimentare pot fi obținute la adresele leticia.martinez.garcia@ulb.be (Leticia Martinez Garcia) și rosa.distefano@uniroma1.it (Rosa Di Stefano).
